**OBRAZLOŽENJE OPĆEG DIJELA PRVIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2016. GODINU**

**PRAVNI OSNOV**

 Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

 Prvim Izmjenama i dopunama Proračuna iskazano je povećanje proračuna za 12,85% ili 925.000,00 kn, pa stoga plan proračuna sada iznosi 8.125.000,00 kn. U proračun se uključuju i projekti koji su odobreni prijavom na natječaje.

**PRIHODI PRORAČUNA**

Prihodi poslovanja povećani su za 955.000,00 kn ili 14,74%. U skupini prihoda poslovanja veće povećanje iskazano je na prihodima od poreza na dohodak (konto skupine 611) jer je polugodišnje izvršenje već prešlo iznos planiranih sredstava, te je porez na dohodak povećan za 57,75% ili 1.150.662,02 kn, budući da se očekuje sličan priljev i preostalih 5 mjeseci. Povećan je i porez na korištenje javnih površina (skupina 613) za 0,29%. Također su povećani prihodi na kontu skupine 633 – Pomoći proračunu iz drugih proračuna u iznosu **410.000,00** kn ili 25,81%, pa sada iznose 1.998.758,00 kn. Povećanje se odnosi na doznaku sredstava Ministarstva kulture s kojim je potpisan ugovor o doznaci sredstava za program zaštite kulturnog dobra u Tremi, Kapela Sv. Julijane od 100.000,00 kn, povećanje za 70.000,00 kn. Povećanje se odnosi i na iznos za parlamentarne izbore od 185.000,00 kn. Također na istom kontu su povećane kapitalne pomoći iz županijskog proračuna za 51,67 % ili 155.000,00 kn. Smanjenje se bilježi na kontu skupine 634 Pomoći od izvanproračunskih korisnika u iznosu **341 613,11** kn. Budući da je prošle godine primljeno 12 djelatnika na javne radove, ove godine smo uspjeli dobiti 6 i to tek u 8 mjesecu, jer prije nisu bila osigurana sredstava od države. Novi plan od 78.386,89 kn je iznos koji bismo trebali dobiti od Hrvatskog zavoda za zapošljavanje za plaće radnika na javnim radovima, Preostalih 250.000,00 kn je smanjeno jer se ne očekuju kapitalne pomoći od izvanproračunskih korisnika za vodovod kanalizaciju, javnu rasvjetu, te se ne provodi Mjera 7.1-Program ruralnog razvoja. Smanjen je prihod na kontu skupine 638 Pomoći iz državnog proračuna temeljem prijenosa EU sredstava za 500.000,00 kn jer smo po potpisali ugovor na 200.000,00 kn za provedeni natječaj za modernizaciju cesta. Prihodi na kontu skupine 641 – Prihodi od financijske imovine povećani su za 11.400,00 kn, a povećanje se odnosi na zatezne kamate čiji se veći priljev očekuje krajem godine i kamata na depozite po viđenju. Na kontu skupine 642 Prihodi od nefinancijske imovine povećani su za 20,80% ili **86.567,13** kn zbog dugovanja Frizerskog salona „Freya“, povećanje 15.416,57 kn, planiranja prihoda ostvarenih iznajmljivanjem prostora koji se koriste bez naknade, udruge, stranke, te Općinsko komunalno poduzeće „Park“, iznos 3.000,00 kn, treba sklopiti do kraja godine ugovore. Također povećanje se odnosi i na koncesiju odnosno naknadu za korištenje istražnog prostora u iznosu 22.350,56 kn, INA Zagreb, te na legalizaciju objekata-naknada nezakonito izgrađene zgrade- 45.000,00 kn i na povećanje 800,00 kn za struju poduzeća Hosni-compitel d.o.o.. Povećanje bilježi i prihod 651 Upravne i administrativne pristojbe, a povećanje od 3.600,00 kn odnosi se na naknadu za korištenje javnih površina za pokretne trgovine. Povećanje skupine 652 Prihodi posebnim propisima od **125.983,96** kn zbog povećanja vodnog doprinos za 2.000,00 kn, jer se očekuje sličan priliv sredstava do kraja godine, doprinos za šume povećan je za 88.983,96 kn jer je u 6-mjesečnom izvršenju već prijeđena planirana stavka, također su povećani prihodi od modernizacija cesta za 35.000,00 kn koje bi mještani trebali uplatiti do kraja godine. Na kontu skupine 663 Donacije od pravnih i fizičkih osoba izvan općeg proračuna planiran je iznos od 8000,00 kn koji je uplaćen od strane poduzeća kao donacije u proračun za stočarsku izložbu i Dom Tremu-Gornje Selo. Smanjenje na kontu skupine 711 Prihodi od prodaje materijalne imovine-prirodnih bogatstava od 30.000,00 kn odnosi se na smanjenje prihoda od prodaje građevinskog zemljišta.

**RASHODI PRORAČUNA**

 Plan rashoda poslovanja iskazan je s povećanjem od 2.481.875,00 kn ili 44,84%, a rashodi za nabavu nefinancijske imovine smanjeni su za 1.556.875,00 kn ili 93,51% jer je došlo do rasporeda sredstava između konta skupne 42 i 38. Novim Zakonom o vodama građevine na našem području kao što su kanalizacija i vodovod vlasništvo su javnog isporučitelja vodnih usluga u ovom slučaju Komunalnog poduzeća Križevci. Oni obračunavaju amortizaciju na sekundarnu mrežu – vodovod, kanalizaciju, a mi vršimo samo kapitalnu pomoć te po situaciji i zahtjevu refundiramo novac Komunalnom poduzeću Križevci. Rashodi za zaposlene konto skupine 31 smanjeni su za 196.951,37 kn, jer su u početku bila osigurana sredstva za primanje u radni odnos više od šestorice djelatnika na javne radove. Materijalni rashodi (konto skupine 32) povećani su za 361.843,03 kn. Rashodi na kontu skupine 323 bilježe povećanje od 273.816,46 kn i rashodi na kontu skupine 329 povećanje od 174.926,57 kn. Rashodi na kontu 37 bilježe povećanje od 66.000,00 kn, a povećanje se odnosi na povećanje sredstava za prehranu učenika za 8.000,00 kn, povećanje sufinanciranja cijene prijevoza učenika za 8.000,00 kn i povećanju sufinanciranja smještaja djece u vrtiću za 50.000,00 kn.

**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA OPĆINE SVETI IVAN ŽABNO ZA 2016. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata. Ukupni rashodi povećani su za 925.000,00 kn.

**RAZDJEL 001 OPĆINSKO VIJEĆE nema izmjena u programima.**

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100001 Materijalni rashodi

Smanjeni su rashodi na kontu skupine 321 Naknade troškova zaposlenima za 900,00 kn jer nećemo do kraja godine imati stručne ispite, Ostali nespomenuti rashodi poslovanja konto skupine 329 povećani su za 180.533,29 kn zbog održavanja parlamentarnih izbora.

Aktivnost A100004 Rashodi za zaposlene

Smanjena je za 187.951,37 kn zbog toga što nisu primljeni djelatnici na javne radove, već samo njih 6 i to na 3 mjeseca. Aktivnost A100005 Materijalni rashodi i rashodi za usluge povećani su za 18.653,28 kn, a odnose se na čišćenje snijega i ostatak za održavanje računalnih programa od 8000,00 kn, te na strani 6 – 12.000,00 kn povećanje na naknadi za legalizaciju objekata.

Aktivnost A100006 Izrada strateškog razvojnog plana Općine je smanjena za 60.000,00 kn ili 54,55% jer nismo prošli na natječaju.

Aktivnost A100007 Donacija Komunalno poduzeće „Park“ povećanje od 3000,00 kn se odnosi na procjenu najamnine za korištenje poslovnih prostora bez naknade

Kapitalni projekt K100001 Opremanje jedinstvenog upravnog odjela povećanje od 20.000,00 kn odnosi se na ulaganje u računalne programe za uvođenje registra nekretnina, odnosno upravljanje imovinom jedinice lokalne samouprave

**PROGRAM 1000 VODOVOD**

Kapitalni projekt K100006 Izgradnja sekundarne mreže za vodovod smanjena je za 600.000,00 kn, ali je povećan Kapitalni projekt K10007 Kapitalne donacije Komunalnom poduzeću Križevci jer izmjenom Zakona o vodama vodne građevine na području Općine vlasništvo su javnog isporučitelja vodnih usluga, te on vrši amortizaciju građevine. Preostalo povećanje na kapitalnom projektu odnosi se na sekundarnu mrežu vodovoda Trema i Ulice A.G.Matoša.

**PROGRAM 1001 IZGRADNJA CESTA**

Aktivnost A1000001 Modernizacija nerazvrstanih cesta, povećanje od 796.621,46 kn se odnosi na asfaltiranje cesta u Brdu Cirkvenskom, Hrsovu i Rašćanima.

Aktivnost A10002 Putna i kanalska mreža bilježi smanjenje od 176.490,00 kn jer se ne očekuje više aktivnosti.Aktivnost snimanje i ucrtavanje nerazvrstanih cesta smanjena je za 40.000,00 kn, dio dokumentacije je predan geodetima, međutim zbog povećanog obima legalizacija nisu još ništa započeli.

**PROGRAM 10002 IZGRADNJA KOMUNALNE INFRASTRUKTURE**

Kapitalni projekt K100001 kanalizacija rashod je povećan za 1.000.000,00 kn jer je izvršen samo prijepis na konto skupine 386 Kapitalne pomoći koje refundiramo Komunalnom poduzeću Križevci kao i za vodovod jer upravljaju i sustavom odvodnje, 1.0000.000,00 kn smanjeno je sa konta skupine 421, što znači da kanalizacija u Ulici A.G. Matoša ostaje u istom iznosu kao što je i planirana. Kapitalni projekt K100003 Elaborat zaštite okoliša- izgradnja kanalizacije odnosi se na nematerijalnu proizvedenu imovinu, odnosno na elaborat zaštite okoliša za izgradnju kanalizacije u Ulici A.G. Matoša, konto skupine 426 bilježi povećanje od 16.875,00 kn. Kapitalni projekt K100004 Plan gospodarenja otpadom bilježi povećanje od 26.250,00 kn, a odnosi se na Izradu plana gospodarenja otpadom.

Tekući projekt T100001 Financiranje izrade popratne dokumentacije za korištenje sredstava EU smanjen je za 150.000,00 kn.

**PROGRAM 1003 ODRŽAVANJE PROGRAMA KOMUNALNE INFRASTRUKTURE**

Aktivnost 100001 Održavanje javne rasvjete bilježi smanjenje rashoda od 50.000,00 kn. Konto skupine 323 Rashodi za usluge bilježi povećanje od 30.000,00 kuna, a odnose se na rekonstrukciju javne rasvjete, dok konto skupine 322 Rashodi za materijal i energiju bilježi smanjenje rashoda od 80.000,00 kn (javna rasvjeta je smanjena za 30.000,00 kn, održavanje javne rasvjete za 20.000,00 kn i postavljanje nove javne rasvjete za 30.000,00 kn), zbog prelaska na novog isporučitelja električne energije Hrvatskog telekoma d.d. očekuju se manji troškovi javne rasvjete.

Aktivnost A100002 Održavanje javnih površina i odvoz smeća povećana je za 10.000,00 kn.

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A100001 Tekuće održavanje građevinskih objekata smanjena je za 150.000,00 kn, smanjenje se odnosi održavanje zgrade općine.

Aktivnost uređenje autobusnih stajališta povećana je za 10.000,00 kn.

**PROGRAM 1001 OSTALA KAPITALNA ULAGANJA**

Kapitalni projekt K 100001 otkup zemljišta smanjen je za 20.000,00 kn, konkretno rashodi skupine 411 (Građevinsko zemljište) smanjeno je za navedeni iznos.

**PROGRAM 1000 ŠKOLSTVO**

Aktivnost A100002 Škola u prirodi odnosi se na povećanje ostalih tekućih donacija školi za 5.000,00 kn, a Aktivnost A100006 Program Eko-škole smanjen je za 5.000,00 kn jer ove godine nije potpisan ugovor, a i osnovna škola ne dobiva nikakve donacije na račun Eko škole pa su tražili da im se novac preusmjeri na druge rashode.

Aktivnost A100005 Sufinanciranje cijene prijevoza studenata bilježi povećanje od 8000,00 kn jer se očekuje takva realizacija do kraja godine.

Tekući projekt T100001 Dječje igralište smanjen je za 15.000,00 kn.

**PROGRAM 1001 PROGRAM PREDŠKOLSKOG ODGOJA**

Aktivnost A100001 Financiranje redovne djelatnosti, rashodi su smanjeni za 10.000,00 kn na ime plaće i troškova zaposlene u predškolskom odgoju

**PROGRAM 1002 SUFINANCIRANJE ŠPORTA, KULTURE I RELIGIJE**

Aktivnost A100008 Etnografska zbirka smanjena je za 3.000,00 kn , a

Aktivnost A100013 Tekuće donacije vjerskim zajednicama povećana je za 10.000,00 kn.

Kapitalni projekt K100001 Kapitalne donacije – Kapela Sv. Julijana povećan je za 165.000,00 kn, 100.000,00 kn donira se od Ministarstva kulture, preostala sredstva treba osigurati Općina.

**PROGRAM SUFINANCIRANJE UDRUGA**

Aktivnost A100004 Sufinanciranje projekta i programa udruga-kultura povećana je za 5000,00 kn jer se prilikom donošenja proračuna nije znalo tko će se javiti na natječaj.

**PROGRAM 1004 PROGRAM POTPORA U OBRAZOVANJU**

Aktivnost A10001 Sufinanciranje smještaja u vrtiću povećana je za 50.000,00 kn zbog povećanog broja djece vrtićkog uzrasta.

**PROGRAM 1000 PROGRAMI SOCIJALNE SKRBI I ZDRAVSTVA**

Aktivnost A100001 Briga o starijim osobama i umirovljenicima smanjena je za 25.000,00 kn jer se troškovi plaće geronto domaćice do 11 mjeseca financiraju iz EU sredstava, a mi bismo morali osigurati sredstva za 11 i 12 mjesec.

Aktivnost A100002 Briga o socijalno ugroženim skupinama povećana je za 8.000,00 kn, a povećanje se odnosi na prehranu učenika.

Aktivnost A100008 Sufinanciranje zdravstvene zaštite iskazano je smanjenje od 4.075,00 kn na deratizaciji i dezinsekciji, jer se neće više ove godine obavljati.

**PROGRAM 1001 PROGRAM HUMANITARNIH UDRUGA**

Aktivnost A10001 Ostale humanitarne aktivnosti povećana je za 3000,00 za Crveni križ (zakonska obveza).

Aktivnost A100002 Zaštita socijalno osjetljivih kategorija smanjena je za 18.500,00 kuna jer su se od udruga prijavile samo Klub liječenih alkoholičara i Graničarska uzdanica, pa se rebalansom prilagođavaju sredstva provedenom natječaju.

**PROGRAM 1000 POTICANJE POLJOPRIVREDNIH GOSPODARSTAVA**

Aktivnost A10001 Tekuće donacije gospodarstvenicima i uzgajivačima povećana je za 8.983,34 kn, a iznos se odnosi na rashode stočarske izložbe.

**PROGRAM 100 ZAŠTITA OD POŽAR I SPAŠAVANJE**

Aktivnost A100001 Ostale tekuće donacije VZ Sveti Ivan Žabno povećana je za 20.000,00 kn.